CELEX: 62013CN0410
Language: hr
Date: 2013-07-19 00:00:00
Title: Predmet C-410/13: Zahtjev za prethodnu odluku koji je podnio Vilniaus apygardos administracinis teismas 22. srpnja 2013. — UAB „Baltlanta” protiv Lietuvos valstybė, zastupano po Lietuvos Respublikos žemės ūkio ministerijos

28.9.2013   
            
            
               HR
            
            
               Službeni list Europske unije
            
            
               C 284/2
            
         Zahtjev za prethodnu odluku koji je podnio Vilniaus apygardos administracinis teismas 22. srpnja 2013. — UAB „Baltlanta” protiv Lietuvos valstybė, zastupano po Lietuvos Respublikos žemės ūkio ministerijos
   (Predmet C-410/13)
   2013/C 284/02
   Jezik postupka: litavski
   
      Sud koji je uputio zahtjev
   
   Vilniaus apygardos administracinis teismas
   
      Stranke u glavnom postupku
   
   
      Tužitelj: UAB „Baltlanta”
   
      Tuženik: Lietuvos valstybė (Država Litva), zastupano po Lietuvos Respublikos žemės ūkio ministerijos
   
      Prethodna pitanja
   
   
               1.
            
            
               Treba li odredbe članka 38. Uredbe br. 1260/1999 (1), koji državi članici određuje obvezu obavješćivanja Europske komisije o tijeku upravnih i pravnih postupaka i obvezu suradnje s Europskom komisijom, tumačiti tako da od države članice zahtijeva obavješćivanje Europske komisije o svim pravnim sporovima o postupanju ili nepostupanju provedbenih, posrednih, upravnih ili financirajućih tijela povezanih s ocjenom zahtjeva, odabirom, donošenjem odluke o dodjeli pomoći ili provedbom projekta?
            
         
               2.
            
            
               Treba li članak 19. Uredbe br. 2792/1999 (2) tumačiti tako da zahtijeva od države članice uspostavljanje programâ potpore i dodjele sredstava, u sporazumu s Europskom komisijom, za one slučajeve u kojima sudovi ispituju pravne sporove o postupanju ili nepostupanju provedbenih, posrednih, upravnih ili financirajućih tijela povezanih s ocjenom zahtjeva, odabirom, donošenjem odluke o dodjeli pomoći ili provedbom projekta?
            
         
               3.
            
            
               Treba li odredbe odjeljaka 6. i 7. Odluke Komisije COM(2006)3424 o uspostavi smjernica o okončanju pomoći (2000. do 2006.) iz strukturnih fondova tumačiti tako da od države članice zahtijevaju obavješćivanje Europske komisije o svim pravnim sporovima o postupanju ili nepostupanju provedbenih, posrednih, upravnih ili financirajućih tijela povezanih s ocjenom zahtjeva, odabirom, donošenjem odluke o dodjeli pomoći ili provedbom projekta, te odlučivanje o tome treba li se aktivnost, potpuno ili djelomično, povući iz programa i/ili zamijeniti drugom aktivnošću itd., ili aktivnost treba biti zadržana u programu, ili poduzimanje druge mjere radi osiguranja odgovarajuće provedbe odluke o dodjeli pomoći nakon što je sudski postupak okončan?
            
         
               4.
            
            
               Je li činjenica što u predmetu koji se razmatra pred nacionalnim sudom nisu utvrđene posebne mjere koje predviđaju funkcije odgovarajućih državnih tijela kada postoje pravni sporovi o postupanju ili nepostupanju provedbenih, posrednih, upravnih ili financirajućih tijela povezanih s ocjenom zahtjeva, odabirom, donošenjem odluke o dodjeli pomoći ili provedbom projekta, to jest činjenica da ne postoji odredba o tome da odgovarajuća državna tijela imaju obvezu obavijestiti Europsku komisiju o sudskim postupcima u tijeku i poduzeti mjere da se sredstva koja su dodijeljena zadrže za spornu pomoć dok se ne odluči konačno o pitanju dodjele pomoći, u skladu s obvezom države članice iz članka 38. Uredbe br. 1260/1999 da obavijesti Europsku komisiju o tijeku upravnih i pravnih postupaka i da surađuje s Europskom komisijom, s člankom 19. Uredbe br. 2792/1999 te u skladu sa zahtjevima odjeljaka 6. i 7. Odluke Komisije COM(2006)3424 o uspostavi smjernica o okončanju pomoći (2000. do 2006.) iz strukturnih fondova?
            
         
      (1)  Uredba Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (SL L 161, str. 1.).
   
      (2)  Uredba Vijeća (EZ) br. 2792/1999 od 17. prosinca 1999. o utvrđivanju detaljnih pravila i postupaka u vezi sa strukturnom pomoći Zajednice u području ribarstva (SL L 337, str. 10.).